CELEX: 62018TN0100
Language: el
Date: 2018-02-20 00:00:00
Title: Υπόθεση T-100/18: Προσφυγή-αγωγή της 20ής Φεβρουαρίου 2018 — Wehrheim κατά ΕΚΤ

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/40
            
         Προσφυγή-αγωγή της 20ής Φεβρουαρίου 2018 — Wehrheim κατά ΕΚΤ
   (Υπόθεση T-100/18)
   (2018/C 152/49)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Christine Wehrheim (Offenbach, Γερμανία) (εκπρόσωπος: N. De Montigny, δικηγόρος)
   
      Καθής-εναγομένη: Ευρωπαϊκή Κεντρική Τράπεζα
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               1.
            
            
               να ακυρώσει:
               
                           —
                        
                        
                           την από 3 Ιουλίου 2017 απορριπτική απόφαση της αιτήσεως αποκαταστάσεως της ζημίας την οποία υπέστη λόγω της καταργήσεως του [επιδόματός της αποδημίας] (η οποία υποβλήθηκε στις 10 Μαΐου 2017)·
                        
                     
                           —
                        
                        
                           στον βαθμό που κρίνεται αναγκαίο, την από 21 Δεκεμβρίου 2017 ρητή απορριπτική απόφαση της διοικητικής της προσφυγής (η οποία ασκήθηκε στις 3 Σεπτεμβρίου 2017) κατά της ως άνω αποφάσεως·
                        
                     
         
               2.
            
            
               να καταδικάσει την καθής-εναγομένη στην αποζημίωση την οποία αξιώνει η προσφεύγουσα-ενάγουσα με βάση τα εξής:
               
                           —
                        
                        
                           τη διαφορά των αποδοχών για όσο διάστημα θα απασχολείται στο πλαίσιο του οργάνου βάσει της συμβάσεώς της μόνιμου προσωπικού, η οποία ανέρχεται σε 700,53 ευρώ/μήνα, αρχής γενομένης από τον μήνα Απρίλιο 2017·
                        
                     
                           —
                        
                        
                           τα ήδη εγκεκριμένα πρόσθετα έξοδα μετεγκαταστάσεως τα οποία ανέρχονται σε 1 079,10 ευρώ, ήτοι επιπλέον 1 000 ευρώ·
                        
                     
                           —
                        
                        
                           την ψυχολογική βλάβη την οποία υπέστη, η οποία αποτιμάται σε 2 000 ευρώ·
                        
                     
                           —
                        
                        
                           νομιμοτόκως έως της πλήρους εξοφλήσεως·
                        
                     
         
               3.
            
            
               να καταδικάσει την καθής-εναγομένη στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει ένα μόνο λόγο, ο οποίος αφορά το γεγονός ότι η καθής-εναγομένη υπέπεσε σε παράβαση, μη τηρώντας το καθήκον επιμέλειας, την υποχρέωση χρηστής διοικήσεως και παροχής συνδρομής που υπέχει και δημιουργώντας προσδοκίες στην προσφεύγουσα-ενάγουσα οι οποίες αποδείχθηκαν ανέφικτες και συνίστανται στη χορήγηση επιδόματος αποδημίας ενώ δεν πληρούσε, εξαρχής, τις προϋποθέσεις τις οποίες προβλέπει ο ΚΥΚ. Εξ αυτού προκλήθηκε ζημία η οποία τελεί σε άμεση αιτιώδη συνάφεια με την παράβαση του οργάνου.